Արաքս (ամսագիր, Փարիզ)

«Արաքս», մանկա-պատանեկան ամսաթերթ։ Հրատարակվել է 1952–1955 թթ.-ին, Փարիզում։ Խմբագիր՝ Շ. Տեր-Մելքոնյան։ Տպագրել է հայ գրողների (Հ. Թումանյան, Ա. Իսահակյան, Ա. Խնկոյան) մանկական ստեղծագործությունները, առակներ, երգեր, պատկեր-պատմվածքներ, բանաստեղծություններ։ «Արաքս» ամսաթերթն աշխատել է իր մանուկ ընթերցողներին դաստիարակել հայրենիքի նկատմամբ սիրո և նվիրվածության զգացումներով, տպագրել է տեղեկություններ Խորհրդային Հայաստանի արվեստի և մշակույթի գործիչների մասին։

Ծանոթագրություններ 

Ֆրանսիայի հայկական ամսագրեր
Հայկական մանկական պարբերականներ
Հայկական գրական պարբերականներ